મીન : તા 27 અને 28 બપોર સુધી આપના સ્વાસ્થ્યનું ધ્યાન રાખવું. શત્રુ અને વિરોધી આપને હાનિ પહોંચાડી શકે છે. કોઈ સંબંધી તરફથી અશુભ સમાચાર મળી શકે છે. કાનૂની સમસ્યા થઇ શકે છે. આપની પ્રગતિમાં મુશ્કેલી આવી શકે છે. તા 28 થી ભાઈઓ સાથે મનદુઃખ થઇ શકે છે. આપની સાહસિકતામાં ઉણપ આવી શકે છે. અભ્યાસમાં તકલીફ આવી શકે છે. તા 28 બપોર પછી અને 29, 30 દરમિયાન પોતાના પર વિશ્વાસ રાખવો જેથી દરેક મુશ્કેલીનો સામનો કરી શકો છો. વધારાની આવક માટે આપ પ્રયત્નશીલ રહેશો. કાર્યક્ષેત્રમાં વિશેષ પ્રયત્નશીલ રહેશો. તા 31, 1 અને 2 દરમિયાન ધનનું આગમન થશે. આયાત અને નિકાસથી જોડાયેલ હોય તેના માટે લાભ પ્રાપ્તિ થઇ શકે છે. આપના દરેક કાર્યમાં પ્રગતિ થશે. સાથી કર્મચારીઓનો સાથ મળે. આપના જીવનની રફ્તાર થોડી ઝડપી બનશે. સપ્તાહના અંતે અગત્‍યના નિર્ણયો લેવામાં દ્વિધા રહે. મનમાં વિચારોનું યુદ્ધ ચાલતું રહેશે. પરિણામે, માનસિક થાક અનુભવશો. આમાંથી છુટકારો મેળવવા આપ આધ્યાત્મિકતા તરફ વળશો. આર્થિક લાભ થાય પરંતુ સામે બિનજરૂરી ખર્ચ ટાળી બચત પર ધ્યાન રાખવું, રોકાણથી આવકના સ્ત્રોત ઊભા કરશે.